रेडियो शैलुङ्ग दोलखा ३ सर्जक भुवन शिवाकोटी चौघरेको नखोस मेरा यादहरु नामक आधुनिक गीति संग्रह दोलखा सदरमुकाम चरिकोटमा लोकापर्ण गरिएको छ ।
दोलखा कालिञ्चोक गाउँपालिका ८ सुनखानी चौघरा स्थायी घर भएका शिवाकोटीको एकल शव्द,संगीत र स्वरमा तयार पारिएको आधुनिक गीति संग्रह नखोस मेरा यादहरु गीति संग्रहमा ५ गीतहरु सग्रहित रहेका छन् । नखोस मेरा यादहरु,नरोइ वस्छु भन्थे म,तिमीलाई जति माया,किन हुन्छ त्यसै उज्यालो,मेरो अनिँदो रातमा नामका वियोगान्त गीत समेटिएका छन् । सोमवार सदरमुकाम चरिकोटको पावन होटलमा आयोजना गरिएको एक कार्यक्रमका बीच भिमेश्वर नगरपालिका प्रमुख भरत केसीले उ्््््््््क्त सग्रहको लोकापर्ण गर्नुभएको हो । लोकापर्ण कार्यक्रमका प्रमुख अथिति समेत रहुन भएका केसीले विश्वव्यापीकरणका कारण फितलो वन्दै गएको मौलिक सभ्यता र संस्कृतिको संरक्षणमा टेवा पुगेको भन्दै शुभकामना दिनुभएको छ । यसै गरी दोलखाका सहायक प्रमुख जिल्ला अधिकारी शुरेश आर्चायले साहित्य र सिर्जनाले सवैको हित गर्ने भएकोले समाजमा शान्ति स्थापनाका लागि सहयोग पुग्ने धारणा राख्नुभयो । सर्जकहरु समाजका सम्पत्ति भएको भन्दै संरक्षणको आवश्यकता समेत आँैल्याउनुभयो ।
विष्णुलक्ष्मी साहित्यिक पुरस्कार समितिको आयोजनामा गरिएको कार्यक्रममा समितिका संरक्षक चिरञ्जिवि मास्के र अध्यक्ष विष्णु सुवेदीले जन्मभुमिमा आएर आपनो सिर्जना लोकार्पण गरेको भन्दै सर्जक चौघरेको खुलेर प्रसंसा गर्नुभयो । सोही अवसर पारेर विष्णु लक्ष्मी पुरस्कार समितिका अध्यक्ष विष्णु सुवेदीले साहित्यलााई माया गर्न भिमेश्वर नगरलाई अनुरोध गर्दै चिन्तन र वौद्धिकतालाई विकाससंग जोड्न सके सम्वृद्धिको सपना साकार पार्न सकिने धारणा राख्नुभयो ।
कार्यक्रममा मन्तव्य राख्दै सर्जक शिवाकोटीले आफूले आँखा खोलेको जन्मभुमिमा पहिलो पटक तयार गरिएको गीति संग्रहलाई लोकापर्ण गर्न पाएकोमा खुसी व्यक्त गर्नुभयो । शिवाकोटीका पिता खड्ग प्रसाद शिवाकोटी,माता महाकाली शिवाकोटी,श्रीमति सुनिता शिवाकोटी,छोरा सुलक्षण र छोरीहरु शितलता र रोशनी सहित लोकापर्णमा आउनुभएका सर्जकले गीत संगीतका लागि परिवारको भुमिकाको महत्वपूर्ण रहेको जानकारी गराउनु भएको थियो ।
कार्यक्रममा दोलखाका कला साहित्यका क्षेत्रमा क्रियाशील साहित्यकार पत्रकार लगायत स्थानीयको सहभागिता रहेको थियो । कार्यक्रमको अवसर पारेर शिवाकोटीले नेपाल पत्रकार महासंघ दोलखा शाखाको भवन निर्माणका लागि ५ हजार रुपैया समेत सहयोग गर्नुभएको छ । पिता खड्ग प्रसाद शिवाकोटीले महासंघका अध्यक्ष जीवन लामालाई सोही कार्यक्रममा हस्तान्तरण गर्नुभएको हो ।
८० कटेका जेष्ठ नागरिक रेडियोमा मौलिक देउसी खेल्दै,देउसी खेल्दा वुढ्यौलीपन विर्षिएको जेष्ठ नागरिकको भनाई
भदौ १२, माथिल्लो तामाकोशी जलविद्युत आयोजनाको शेयर खुल्ला भएको २६ दिनमा २ अर्ब ६४ करोड रकम संकलन भएको वताइएको छ । भाद्र ११ गते सोमबारसम्म दोलखाका १ लाख ५६ हजार दोलखाबासीले माथिल्लो तामाकोशी जलविद्युत आयोजनाको शेयर हालिसकेका छन् ।
आयोजनाले स्थानीयको लागि निश्कासन गरेको १० प्रतिशत शेयर आवेदन खुल्ला भएको २६ दिन सम्म जिल्लाका करिब १ लाख ५६ हजार जिल्लाबासीले शेयर हालिसक्दा २ अर्ब ६४ करोड रकम संकलन भएको माथिल्लो तामाकोशी जलविद्युत आयोजनाका प्रवक्ता डाक्टर गणेश न्यौपानेले जानकारी दिनुभयो । दोलखाको लामाबगरमा निर्माणाधीन ४ सय ५६ मेगावाटको तामाकोशी आयोजनाले गत साउन १६ गते देखि भदौ १४ गते सम्मका लागि १ अर्ब ५ करोड ९० लाख बराबरको १ करोड ५ लाख ९० हजार कित्ता शेयर निश्काशन गरेको हो । आयोजनाले दोलखाबासीलाई अतिप्रभावित, प्रभावित र सामान्य गरी क, ख र ग वर्गमा विभाजित गरी सोही अनुसार शेयर वितरण गर्ने निर्णय गरेको छ । प्रभावित क्षेत्रको वर्गीकरणका आधारमा जिल्लाबासिले न्युनतम ३० देखि अधिकतम ३ सय कित्ता सम्म शेयर आवेदन दिन पाउनेछन् ।
यता जिल्ला समन्वय समिति दोलखाले शेयर हाल्नेको भिड अत्याधिक भएको भन्दै माथिल्लो तामाकोशी र धितोपत्र वोडलाई एक हप्ता म्याद थप गर्न अनुरोध गरेको छ ।
८० कटेका जेष्ठ नागरिक रेडियोमा मौलिक देउसी खेल्दै,देउसी खेल्दा वुढ्यौलीपन विर्षिएको जेष्ठ नागरिकको भनाई